Иако је Вагањ 95 био замишљен као нападна операција ширих размера — што је подразумевало да Војска Републике Српска има стратешку иницијативу — већи део операције је био изразито одбрамбеног, односно зауставног карактера. Могу се разликовати две фазе, раздвојене нападним операцијама хрватско-муслиманских снага. У првој фази, која је трајало од 3. августа до 18. септембра, ВРС је предузео један већи удар на Босанко Грахово и низ мањих тактичких напада; ипак, највећи део времена је проведен у одбрани зоне одговорности 2. крајишког корпуса, која ја, напослетку, скршена хрватско-муслиманском операцијом Маестрал. Другу фазу операције Вагањ 95, која је трајала од 18. септембра до 10. октобра, обележио је низ противнападних и одбрамбених борби ВРС. У овој фази, ВРС је већим делом успео да преко свежих снага не само заустави напад хрватско-муслиманских снага и ослободи добар део заузетих територија, већ и да угрози сам опстанак делова 5. и 7. корпуса АРБиХ; па ипак, поновне нападне операције хрватско-муслиманских снага (Јужни потез, Ураган, Сана), осујетиле су даље напредовање, вратиле снаге ВРС на почетне положаје, и заузеле градове Сански Мост и Мркоњић Град.